এটুগেন একে

এটুগেন একে ("মাতৃ পৃথিৱী", বিভিন্নভাৱে ইটুগেন  বা এটুগেন একে হিচাপে লিপ্যন্তৰিত) হৈছে তেঙ্ৰিজম আৰু তুৰ্কি পৌৰাণিক কাহিনীত এক পৃথিৱীৰ দেৱী। তেওঁ সদায় কুমাৰী হিচাপে ভাবি লোৱা হৈছিল। "এটুগেন" শব্দটো মহিলা আৰু কৈৰাৰ ছোৱালী হিচাপে সম্পৰ্কিত। তেওঁৰ নামটো ওটুকেন নামৰ পবিত্ৰ পৰ্বতৰ পৰা উদ্ভূত হ’ব পাৰে, যাক প্ৰাচীন তুৰ্কসকলৰ উৰ্বৰতা আৰু পৃথিৱীৰ দেৱী হিচাপে গণ্য কৰিছিল।Enciclopèdia de l'Islam, VIII, 236, M. Th. HoutsmaTürk Söylence Sözlüğü (Turkish Mythological Dictionary), Deniz Karakurt মধ্যযুগীয় উৎসসমূহে কেতিয়াবা এটুগেনক পুৰুষ সঙ্গী নাটিগাই বা নাচিগাইThe Travels of Marco Polo (নাতিকাই, নাটিকায়)ৰ সৈতে জোৰা দিছিল যদিও এইটো সম্ভৱত এটুগেন নামটোৰ ভুল উচ্চাৰণৰ ফল। মঙ্গোল পৌৰাণিক কাহিনীত এটুগেনক প্ৰায়েই ধূসৰ বলদৰ ওপৰত আৰোহণ কৰা এগৰাকী যৌৱনা মহিলা ৰূপে প্ৰকাশ কৰা হয়।

উৎপত্তি
"একে" শব্দৰ অৰ্থ "মাতৃ", আৰু "এটুগেন"ক প্ৰায়ে "দাইৰ" বুলি কোৱা হয় (অৰ্থাৎ বাদামী, যি পুৰণি তুৰ্কিৰ পৰা আহৰণ কৰা)। তেওঁ বাদামী চামৰাৰ সৈতে মাতৃ পৃথিৱী হিচাপে বৰ্ণনা কৰা হৈছিল।

মাতৃ পৃথিৱী
এটুগেন বিশ্বব্ৰহ্মাণ্ডৰ মাজমজিয়াত অৱস্থিত আছিল। তুৰ্কি লোকসকলে এটুগেনক আকৰ্ষণীয় আৰু সুন্দৰ এগৰাকী মহিলা হিচাপে কল্পনা কৰিছিল, যি জন্মভূমি আৰু প্ৰকৃতিৰ দেৱী আছিল। সকলো জীৱসত্বা তেওঁৰ অধীন আছিল। সেইবাবে তুৰ্কি লোকসকলে এটুগেনক ক’ক-তেঙ্ৰিৰ পিছত দ্বিতীয় সৰ্বোচ্চ দেৱী হিচাপে গণ্য কৰিছিল। মানুহ আৰু জাতিৰ ভাগ্য নিৰ্ধাৰণত প্ৰধান ভূমিকা আছিল তেঙ্ৰিৰ, কিন্তু প্ৰাকৃতিক শক্তিসকল এটুগেনৰ অধীন আছিল। কেতিয়াবা তেঙ্ৰিৰ আদেশত, এটুগেনে মানুহক তেওঁলোকৰ পাপৰ বাবে দণ্ড দিছিল। কিন্তু সাধাৰণতে তেওঁ সদয় দেৱী হিচাপে গণ্য হৈছিল। বছৰৰ প্ৰত্যেক বসন্তত গৰু পালনৰ ঋতুৰ আগতে আৰু শস্য ৰোপণৰ পূৰ্বে এটুগেনক সন্তুষ্ট কৰাৰ বাবে বলি দিয়া হৈছিল। শস্য সংগ্ৰহৰ পিছত শৰতৰ সময়তো বলি দিয়া হৈছিল। খাগানতাৰ সময়ত,Kreiser und Neumann: Kleine Geschichte der Türkei. Stuttgart 2003, P. 20 এই বলিকেইটা ৰাষ্ট্ৰীয় চৰিত্ৰৰ আছিল। বলি দিয়া হৈছিল নদীৰ দাঁতিত আৰু হ্ৰদৰ পাৰত। সাধাৰণতে এটা ৰঙা ঘোঁৰা বলি দিয়া হৈছিল, যাৰ জৰিয়তে গৰু আৰু শস্যৰ উৰ্বৰতা, লগতে সাধাৰণ মঙ্গল কামনা কৰা হৈছিল।

পাঠ্যসূচী




বাহ্যিক সংযোগ
 Myfhology Info 

তথ্যসূত্ৰ

শ্ৰেণী:তুৰ্কী দেৱী